ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
இந்தியாவிலுள்ள ஜப்பான் தொழில் நகரங்களின் முன்னேற்றம் குறித்து இந்தியா மற்றும் ஜப்பான் ஆண்டு சீராய்வு கூட்டுக்கூட்டம் நடைபெற்றது
இந்தியாவில் உள்ள ஜப்பான் தொழில் நகரங்களின்  முன்னேற்றம் குறித்து இந்தியத் தொழில்துறை மேம்பாடு மற்றும் உள்நாட்டு வர்த்தகத் துறை  மற்றும் ஜப்பான் பொருளாதார தொழில் வர்த்தக அமைச்சகம்  இடையேயான ஆண்டு சீராய்வு கூட்டுக்கூட்டம் நடைபெற்றது.
இந்தத் தொழில் நகரங்களை உருவாக்க உடனடியாக பயன்படுத்தக்கூடிய நிலம் மற்றும் கட்டமைப்பை ஜப்பானிய முதலீட்டாளர்களுக்கு DPIIT மற்றும் மாநிலங்கள் சமர்ப்பித்தன. மேலும் முதலீடுகளை ஈர்க்கும் வகையில் இந்தத் தொழில் நகரங்களை நேரில் பார்ப்பதற்கு ஜப்பானிய நிறுவனங்களுக்கு அழைப்பு விடுக்கப்பட்டது.
கொரோனா காரணமாக மெய்நிகர் தளம் மூலம் METIயுடன் இனைந்து DPIIT இந்தத் தொழில் நகரங்களை ஆய்வு செய்தது. ஜப்பான் சார்பாக இந்தியாவிற்கான ஜப்பான் தூதரகம் மற்றும் ஜப்பானின் வெளிநாட்டு வர்த்தக அமைப்பு  இந்த ஆய்வில் பங்கேற்றது. இந்தியாவின் சார்பாக வெளியுறவுத்துறை அமைச்சகத்தின் அதிகாரிகள், டோக்கியோவில் இருக்கும் இந்தியத் தூதரக அதிகாரிகள், மாநில அரசாங்கங்கள் மற்றும் இந்தியாவில் முதலீடு செய்யும் அமைப்பின் பிரதிநிதிகள் ஆகியோர் கலந்துகொண்டனர்.
இந்தத் தொழில் நகரங்கள், ஜப்பான் அரசாங்கத்தின் METI மற்றும் இந்திய அரசாங்கத்தின் DPIITயிடையே ஏப்ரல் 2015-ஆம் ஆண்டு ஏற்பட்டு “இந்தியா-ஜப்பான் முதலீடு மற்றும் வர்த்தக ஊக்குவிப்பு மற்றும் ஆசியா-பசிபிக் பொருளாதார ஒருங்கிணைப்புக்கான செயல்திட்டம்” மூலம் அமைக்கப்பட்டு வருகின்றன என்பது குறிப்பிடத்தக்கது.
ஜப்பானிய முதலீடுகளை ஈர்ப்பதற்கான இந்தத் தொழில் நகரங்கள் இந்தியாவில் உள்ள முக்கியமான நகரங்கள், குறிப்பாக டெல்லி-மும்பை தொழில் வழித்தடம் மற்றும் சென்னை-பெங்களுரு தொழில் வழித்தடம் பகுதிகளில் அமைய இந்த உடன்படிக்கை வழிவகை செய்யும்.
இந்தியா முழுவதும் பிரத்யேக தொழில் நகரங்களைக் கொண்ட ஒரே நாடு ஜப்பான் என்பது குறிப்பிடத்தக்கது. இந்த தொழில் நகரங்களில் பல்வேறு வசதிகள் இருக்கும்.
தற்போது இந்த தொழில் நகரங்களில் 114 ஜப்பானிய நிறுவனங்கள் இருக்கின்றன. இந்தியாவில் முதலீடு செய்யும் ஐந்தாவது பெரிய நாடு ஜப்பான் ஆகும்.
இந்தக் கூட்டத்தின் போது முதலீடுகளை ஈர்ப்பதற்கும், எளிதாக தொழில் புரிவதற்கும், இந்தியா அறிவித்த பல்வேறு திட்டங்களை பற்றி எடுத்துரைக்கப்பட்டது. மேலும் ஜப்பானிய முதலீடுகளை ஈர்பதற்க்கான வாய்ப்புகள் அதிகமுள்ள வளர்ந்து வரும் துறைகள் இந்த கூட்டத்தில் முன்னிலைப் படுத்தப்பட்டன.
14 துறைகளில் அறிவிக்கப்பட்டுள்ள உற்பத்தியுடன் கூடிய ஊக்கத்தொகைத் திட்டத்திற்கு பல்வேறு ஜப்பான் நிறுவனங்களிடம் இருந்து விண்ணப்பங்கள் பெறப்பட்டுள்ளன.
“இந்தியா-ஜப்பான் தொழில் போட்டித்தன்மை கூட்டுக்கான ஒத்துழைப்பு ஒப்பந்தம்" மூலம் விரிவடையும் இந்தியா மற்றும் ஜப்பான் இடையேயான இணைப்பு குறித்து ஜப்பான் தரப்பு விவரித்தது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:https://pib.gov.in/PressReleasePage.aspx?PRID=1798204
ஜல்சக்தி அமைச்சகம்
வெள்ள முன்னறிவிப்பில் சவால்கள்
வெள்ள முன்னறிவிப்பை சந்தித்து வரும் முக்கிய சவால் துல்லியமான முன்னறிவிப்பை வெளியிடுவதாகும். வெள்ளம் குறித்து 5 நாட்களுக்கு முன்னதாகவே முன்னறிவிப்பு செய்யும் நடைமுறையை புள்ளியியல் முறையைப் பயன்படுத்தி மத்திய நீர் ஆணையம், சர்வதேச மற்றும் மாநிலங்களுக்கு இடையிலான நதிகள் குறித்த வெள்ள முன்னறிவிப்பை வகுத்துள்ளது. துல்லியமான வானிலை அறிவிப்பை பொறுத்து வெள்ளம் குறித்த துல்லிய அறிவிப்பு அமைந்திருக்கும். குறைந்தகால இடைவெளியில் அதிக மழைப்பொழிவு நிகழ்வுகள் அதிகரித்து வரும் சூழலில் வெள்ளம் குறித்த முன்னறிவிப்பு சவாலாக உள்ளது.
விண்வெளி தொழில்நுட்ப உபகரணங்கள் புவியியல் தகவல் சிஸ்டம் வலைதளம் சார்ந்த நடைமுறைகள் உள்ளிட்ட அனைத்து நவீன தொழில்நுட்பங்களையும் பயன்படுத்தி வெள்ள முன்னறிவிப்பை மேம்படுத்த தொடர் முயற்சி மேற்கொள்ளப்பட்டு வருகிறது. வெள்ள முன்னறிவிப்பு கட்டமைப்பை விரிவுபடுத்துதல், வெள்ள முன்னறிவிப்பு அமைப்பை நவீனபடுத்துதல், வெள்ள முன்னறிவிப்பு பரவலை நவீனபடுத்துதல் ஆகிய நடவடிக்கைகள் எடுக்கப்பட்டு வருகின்றன.
இதற்காக மத்திய நீர் ஆணையத்தின் வெள்ள முன்னறிவிப்பு கட்டமைப்பு 331 வெள்ள முன்னறிவிப்பு நிலையங்களுக்கு விரிவுபடுத்தப்பட்டுள்ளது.
மக்களவையில் கேள்வி ஒன்றுக்கு எழுத்து மூலம் அளித்த பதிலில் ஜல்சக்தி துறை இணையமைச்சர் திரு.பிஷ்வேஸ்வர் துடு தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1795092
சுகாதாரம் மற்றும் குடும்ப நலத்துறை அமைச்சகம்
சுகாதார மேலாண்மை தகவல் அமைப்புமுறை, இனப்பெருக்கம் மற்றும் குழந்தை ஆரோக்கிய தளம் குறித்த தேசிய பயிலரங்கம்
சுகாதார மேலாண்மை தகவல் அமைப்புமுறை, இனப்பெருக்கம் மற்றும் குழந்தை ஆரோக்கிய தளம் குறித்த தேசிய பயிலரங்கை மத்திய சுகாதாரம் மற்றும் குடும்ப நலத்துறை அமைச்சகம் நடத்தியது. புதுதில்லியில் இரண்டு நாட்கள் நடைபெற்ற பயிலரங்கில் இன்று மத்திய சுகாதாரத்துறை செயலாளர் திரு ராஜேஷ் பூஷன் கலந்து கொண்டு உரையாற்றினார். ஆயுஷ்மான் பாரத் டிஜிட்டல் இயக்கத்தின் கீழ் மின்னணு இடையீடுகளில் கவனம் செலுத்தி மூன்று வெளியீடுகள் நிகழ்ச்சியின் போது அறிமுகப்படுத்தப்பட்டன.
நிகழ்ச்சியில் பேசிய சுகாதாரத் துறை செயலாளர், நாடு முழுவதும் 1.54 லட்சம் சுகாதார மற்றும் ஆரோக்கிய மையங்கள் செயல்படுவதாகவும் 12 சுகாதார தொகுப்புகளை இலவசமாக இந்த மையங்கள் வழங்குவதோடு, மருந்துகள், பொதுவான புற்றுநோய், சர்க்கரை நோய் மற்றும் உயர் ரத்த அழுத்தத்திற்கும் பரிசோதனைகள் இங்கு இலவசமாக செய்யப்படுவதாகக் கூறினார். மேலும், சுமார் ஒரு லட்சம் மையங்கள் சஞ்சீவனி தொலைமருத்துவ சேவைகளை வழங்குவதாகவும் அவர் குறிப்பிட்டார். இதுபோன்ற சேவைகளால் ஏராளமான டிஜிட்டல் தரவுகள் உருவாவதால் அவற்றை பதிவேற்றம் செய்து, மிக கவனமாக ஆய்வு செய்வது அவசியம் என்று அவர் வலியுறுத்தினார்.
இனப்பெருக்கம் மற்றும் குழந்தை ஆரோக்கிய தளம், சுகாதார மேலாண்மை தரவு அமைப்புமுறை மற்றும் ஆயுஷ்மான் பாரத் டிஜிட்டல் இயக்கம் ஆகியவற்றை சிறந்த முறையில் ஒருங்கிணைக்க வேண்டும் என்று கூறிய அவர், ஆயுஷ்மான் பாரத் மருத்துவ கணக்கு அட்டைகளை உருவாக்குவதன் வாயிலாக மருத்துவ ஆவணங்கள் தயாரிக்கப்படுவதோடு, இயங்குதன்மை உறுதி செய்யப்படுவதாகத் தெரிவித்தார்.
நகர்ப்புற சுகாதார புள்ளியியல் 2021- 22, சுகாதார மேலாண்மை தரவு அமைப்புமுறை 2020-21 மற்றும் 2021-22, மக்கள் தொகை ஆராய்ச்சி மையங்களின் தொகுப்பு குறித்த திறனாய்வு அறிக்கை ஆகிய 3 அறிக்கைகளை திரு ராஜேஷ் பூஷன் வெளியிட்டார்.
குடியரசுத் தலைவர் செயலகம்
பாதுகாப்பு சேவைகள் பணியாளர் கல்லூரியில் மேதகு குடியரசுத் தலைவர் திரு ராம் நாத் கோவிந்த் ஆற்றிய உரை
நாட்டின் தலைசிறந்த ஆயுதப்படை பயிற்சி நிறுவனங்களுள் ஒன்றான இந்தக் கல்லூரியில், ஆயுதப் படைகள் மற்றும் நட்பு அண்டை நாடுகளைச் சேர்ந்த தேர்ந்தெடுக்கப்பட்ட அதிகாரிகளுக்கு பயிற்சி வழங்கப்படுகிறது. நீலகிரி மலைகளின் இயற்கை அழகும், இந்தப் பகுதியின் ஆரோக்கியமான பருவநிலையும் கற்பதற்கு உகந்தவையாக அமைந்துள்ளன. 19-ஆம் நூற்றாண்டின் துவக்கத்தில் சென்னை மாகாணத்தின் முதல் சுகாதார மையம் இந்தப் பகுதியில் அமைக்கப்பட்டது. அன்றிலிருந்து நல்வாழ்வு மற்றும் புத்துணர்ச்சியை ஏற்படுத்தும் இந்த பருவ நிலை, உங்களைப் போன்ற பாதுகாப்பு தொழில் வல்லுநர்கள் உள்ளிட்டோர் கற்பதற்கும், பல்வேறு விஷயங்களுக்கும் பயனளிக்கிறது.
நாட்டின் உயர் பாதுகாப்பு அமைப்புகளில் ஏற்பட்டுவரும் குறிப்பிடத்தக்க மாற்றங்கள் குறித்து நீங்கள் அனைவரும் அறிந்திருப்பீர்கள் என்று நம்புகிறேன். பாதுகாப்புத் துறையில் உள்நாட்டு தயாரிப்புகளை ஊக்கப்படுத்தவும், தன்னிறைவு அடைவதற்கும் முக்கியத்துவம் அளிக்கப்படுகிறது. ஆயுதப் படைகளை எதிர்காலத்திற்கு தயார்படுத்தும் நோக்கத்தில் இந்த முன்முயற்சிகள் மேற்கொள்ளப்படுகின்றன.
வளர்ச்சி என்ற ஏணியில் நீங்கள் ஏறும்போது, ஒற்றை சேவை திறன்களிலிருந்து பல நிலை சவால்களுக்கு நீங்கள் முன்னேற வேண்டும். அதற்கு இணக்கமான மற்றும் பல கள செயல்பாடுகளைப் பற்றிய அதிக புரிதல் தேவை. நமது ஆயுதப்படைகள், நாட்டின் மதிப்புமிக்க அமைப்புகளுள் ஒன்றாகத் திகழ்கிறன. அவற்றின் தளர்வறியா முயற்சிகள் மற்றும் தியாகங்களால் குடிமக்களின் நன்மதிப்பைப் பெற்றுள்ளன. போர் மற்றும் அமைதி காலங்களில், நாட்டிற்கு விலைமதிப்பில்லா சேவையை அவை அளித்துள்ளன. சமீபத்திய காலம் ஒட்டுமொத்த மனித சமூகத்திற்கும் சவாலாக உள்ளது. கொவிட்- 19 பெருந்தொற்று, வாழ்க்கையின் அனைத்து நிலைகளிலும் தாக்கத்தை ஏற்படுத்தியுள்ளது.
முழுவதும் மாற்றங்கள் நிறைந்த சவாலான நிலையை நாம் கடந்து வருகிறோம். இந்த சமயத்தில் நமது தேச நலனை பாதுகாக்கவும், நாட்டின் பாதுகாப்பை உறுதிப்படுத்தவும், புதுமையான வழிகளை நாம் சிந்திக்க வேண்டும். சைபர் உலகம் மற்றும் விண்வெளி சார்ந்த அச்சுறுத்தல்களை எதிர்கொள்ள நவீனரக தொழில்நுட்பங்கள் அவசியம். பருவநிலை மாற்றம் போன்ற விஷயங்கள் பாதுகாப்பு தயார் நிலையில் தாக்கங்களை ஏற்படுத்தலாம். இதுபோன்ற பிரச்சினைகள் அனைத்தும் நாட்டின் பாதுகாப்பில் தாக்கத்தை ஏற்படுத்தும்.
21-ஆம் நூற்றாண்டின் சமூகம், அறிவுசார் சமூகமாக வர்ணிக்கப்படுகிறது. இந்த நூற்றாண்டின் உண்மையான சக்தி, அறிவு. பாதுகாப்பு தொழில் நிபுணர்களாக, அறிவுசார் போராளியாக நீங்கள் செயல்பட வேண்டும்.
தன்னம்பிக்கை, வீரம், தாங்குத்தன்மை, ஒற்றுமை, பணிவுடைமை மற்றும் எளிமை ஆகியவை தனி நபராக உங்களை மேலும் வலுப்படுத்தும். நவீனரக தொழில்நுட்பங்கள், தலைசிறந்த உத்திகள் மற்றும் சமீபத்திய வளர்ச்சிகள் ஆகியவை மிகச்சிறந்த தொழில்சார் வல்லுநர்களாக உங்களை மாற்றும்.
மாணவ அதிகாரிகள் மற்றும் மேன்மைமிகு ஆசிரியர்களுக்கு எனது நல்வாழ்த்துகள்.
நன்றி,
ஜெய் ஹிந்த்!
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1742205
பாதுகாப்பு அமைச்சகம்
கடற்படை தலைமை தளபதியாக அட்மிரல் கரம்பீர் சிங் பதவியேற்பு
இந்திய கடற்படையின் 24-வது தலைமை தளபதியாக அட்மிரல் கரம்பீர் சிங் இன்று  பதவியேற்றுக் கொண்டார்.
புனே அருகே கடக்வாஸ்லாவில் உள்ள தேசிய ராணுவப் பயிற்சி மையத்தில் பயின்றவரான அட்மிரல் கரம்பீர் சிங், 1980 ஆம் ஆண்டு இந்திய கடற்படை பணியில் சேர்ந்து, 1981 ஆம் ஆண்டு ஹெலிகாப்டர் விமானியாக பணியாற்றத் தொடங்கினார். சேடக் மற்றும் கமோவ் ரக ஹெலிகாப்டர்களை வெகு தொலைவுக்கு இயக்கி பயிற்சி பெற்றுள்ளார். அத்துடன் நீலகிரி மாவட்டம் வெலிங்டனில் உள்ள ராணுவப் பயிற்சிக் கல்லூரியில் பட்டம் பெற்றிருப்பதுடன் மும்பையில் உள்ள கடற்படை போர் பயிற்சி கல்லூரியிலும் பயின்றிருப்பதுடன் இவ்விரு நிறுவனங்களின் நிர்வாக பொறுப்பையும் வகித்துள்ளார்.
சுமார் 39 ஆண்டு காலத்திற்கும் மேலாக கடற்படையில் பணியாற்றியுள்ள அவர், இந்திய கடலோர காவல் படை கப்பலான சந்த்பீபி, ஏவுகணை தாங்கி கப்பலான ஐஎன்எஸ் விஜய்துர்க், மற்றும் ஐஎன்எஸ் ராணா, ஐஎன்எஸ் தில்லி போன்ற ஏவுகணை அழிப்பு கப்பல்களிலும் பணியாற்றியுள்ளார். கடற்படையின் மேற்கு பிராந்திய பொறுப்பு அதிகாரியாகவும் இவர் பணியாற்றியுள்ளார். இது தவிர கடற்படை தலைமையகத்திலும், கடற்படையின் விமானப் பிரிவு இணை இயக்குனராகவும், மும்பையில் உள்ள கடற்படை விமான தளத்தின் பொறுப்பு அதிகாரியாகவும் பணிபுரிந்துள்ளார்.
கடற்படையின் விமான பணியாளர்கள் தர நிர்ணயம் மற்றும் வகைப்பாடு வாரியத்தின் உறுப்பினராகவும் அவர் பணியாற்றியுள்ளார்.
கொடி அதிகாரி நிலைக்கு பதவி உயர்வு பெற்ற பிறகு, கடற்படையின் கிழக்கு பிராந்திய தளபதியாக நியமிக்கப்பட்டார். இது தவிர அந்தமான் நிகோபார் தீவில் படைகளின் ஒருங்கிணைந்த படைப்பிரிவு தளபதி மற்றும் மகாராஷ்டிரா மற்றும் குஜராத் மாநிலங்களுக்கான கடற்படையின் கொடி அதிகாரியாகவும் பணிபுரிந்துள்ளார்.
வைஸ் அட்மிரல் நிலைக்கு பதவி உயர்வு பெற்ற பிறகு, கடல் பறவை  திட்டத்தின் தலைமை இயக்குனராகவும், கார்வாரில் கடற்படையின் விரிவாக்க மற்றும் அதிநவீன தளத்தை உருவாக்குவதற்கான கட்டமைப்பு மேம்பாட்டு பிரிவின் பொறுப்பு அதிகாரியாகவும் பணியாற்றியுள்ளார். பாதுகாப்பு அமைச்சகத்தில், கடற்படைக்கான உதவி தலைமை தளபதியாகவும் அதன் பிறகு, துணை தலைமை தளபதியாகவும் பணிபுரிந்துள்ளார். விசாகப்பட்டினத்தில் கடற்படையின் கிழக்கு பிராந்திய தளபதியாகவும் பணியாற்றியுள்ள அட்மிரல் கரம்பீர் சிங் இன்று  கடற்படையின் தலைமை தளபதியாக பொறுப்பேற்றுக் கொண்டார்.
சைக்கிள் ஓட்டுதல், ஓட்டப்பந்தயம், நீச்சல் மற்றும் கோல்ஃப் விளையாட்டுக்களிலும் இவர் மிகுந்த ஆர்வம் கொண்டவர் ஆவார்.
(Visitor Counter : 125
ரெயில்வே அமைச்சகம்
ரயில்வே பாதுகாப்புப் படை அதிகாரியின் கடமையும், மனிதநேயமும் அனைவரின் இதயங்களையும் கவர்ந்தது.
திரு. பியூஷ் கோயல், பாராட்டத்தக்க செயலைப் புகழ்ந்து பண விருதை அறிவித்தார்
ரயில்வே பாதுகாப்பு படை கான்ஸ்டபிள் திரு. இந்தர் சிங் யாதவின் பாராட்டத்தக்க செயலைப் பாராட்டிய ரயில்வே, வர்த்தக மற்றும் கைத்தொழில் அமைச்சர் திரு. பியுஷ் கோயல் அவரை கௌரவிப்பதற்காக ரொக்க விருதை அறிவித்தார். திரு. யாதவ் 4 மாதக் குழந்தைக்குப் பால் வழங்குவதற்காக ரயிலின் பின்னால் ஓடி, ஒரு முன் மாதிரியான கடமை உணர்வை வெளிப்படுத்தினார்.
திருமதி ஷெரீப் ஹாஷ்மி தனது கணவர் திரு ஹசீன் ஹாஷ்மி மற்றும் தனது 4 மாத குழந்தையுடன் பெல்காமில் இருந்து கோரக்பூர் செல்லும் ஷ்ராமிக் சிறப்பு ரயிலில் சென்று கொண்டிருந்தார். ரயிலில் அவரது குழந்தை பாலுக்காக அழுதது, ஆனால், முந்தைய எந்த நிலையத்திலும் குழந்தைக்குப் பால் கிடைக்காததால், போபால் நிலையத்தில் உள்ள கான்ஸ்டபிள் திரு. யாதவிடம் உதவி கேட்டார்.
திரு. இந்தர் சிங் யாதவ் உடனடியாக விரைந்து போபால் நிலையத்திற்கு வெளியே உள்ள ஒரு கடையில் இருந்து ஒரு பாக்கெட் பால் கொண்டு வந்தார், ஆனால் ரயில் நகரத் தொடங்கியது. கான்ஸ்டபிள், ஓடும் ரயிலின் பின்னால் ஓடி, ரயில் பெட்டியில் இருந்த பெண்மணியிடம் பால் பாக்கெட்டை வழங்கி தனது மனிதநேயத்தையும் தைரியத்தையும் வெளிப்படுத்தினார்.
பிரதமர் அலுவலகம்
மாற்றுத்திறனாளிகள் அணுகக்கூடிய இந்தியாவை உருவாக்க நாங்கள் பணியாற்றி வருகிறோம்: பிரதமர் நரேந்திர மோடி
பாராலிம்பிக்ஸிலும் இந்தியாவின் மூவர்ணக் கொடியை ஏற்றிச் செல்லும் வகையில் எங்கள் வீரர்களை உருவாக்கி வருகிறோம், இதற்காக வீரர்களுக்கு சிறப்பு பயிற்சி அளிக்கப்படுகிறது: பிரதமர் நரேந்திர மோடி
77வது சுதந்திர தினத்தை முன்னிட்டு செங்கோட்டையில் இருந்து உரையாற்றிய பிரதமர் நரேந்திர மோடி, வரும் மாதம் விஸ்வகர்மா ஜெயந்தி அன்று விஸ்வகர்மா திட்டம் தொடங்கப்படும் என்று தெரிவித்தார். இந்தத் திட்டம் பாரம்பரிய திறன்களைக் கொண்டவர்களுக்கானது என்று அவர் கூறினார். கருவிகள் மற்றும் கைகளால் வேலை செய்பவர்கள் பெரும்பாலும் ஓபிசி சமூகத்தைச் சேர்ந்த தச்சர்கள், பொற்கொல்லர்கள், கல் கொத்தனார்கள், சலவை செய்பவர்கள், முடி வெட்டும் சகோதர, சகோதரிகள் போன்றோருக்கு குடும்பம் புதிய பலத்தை அளிக்கும். இந்த திட்டம் சுமார் 13-15 ஆயிரம் கோடி ரூபாய் பட்ஜெட்டில் தொடங்கப்படும்.
செங்கோட்டையின் கொத்தளத்தில் இருந்து தமது உரையில், மாற்றுத்திறனாளிகள் அணுகக்கூடிய இந்தியாவை உருவாக்க நாங்கள் உழைத்து வருகிறோம் என்று பிரதமர் திரு நரேந்திர மோடி கூறினார். பாராலிம்பிக்ஸிலும் இந்தியாவின் மூவர்ணக் கொடியை ஏற்றும் திறன் கொண்ட வீரர்களை உருவாக்குகிறோம் என்றார். இதற்காக வீரர்களுக்கு சிறப்பு பயிற்சி அளிக்கப்பட்டு வருகிறது என்று அவர் கூறினார்.
பிரதமர் திரு நரேந்திர மோடி தமது உரையில், இன்று இந்தியாவில் மக்கள்தொகை, ஜனநாயகம் மற்றும் பன்முகத்தன்மை உள்ளது என்று கூறினார். மக்கள்தொகை, ஜனநாயகம், பன்முகத்தன்மை ஆகிய மூன்றும் இந்தியாவின் ஒவ்வொரு கனவையும் நனவாக்கும் ஆற்றலைக் கொண்டுள்ளது என்று அவர் கூறினார்.
பிரதமர் அலுவலகம்
தீபாவளிப் பண்டிகை – பிரதமர் வாழ்த்து
தீபாவளிப் பண்டிகையை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
“இனிய தீபாவளி வாழ்த்துகள்! இந்த பண்டிகை அனைவரின் வாழ்விலும் மகிழ்ச்சி, ஆரோக்கியம் மற்றும் செழிப்பை அளிக்கட்டும்” என்று பிரதமர் தனது வாழ்த்து செய்தியில் தெரிவித்துள்ளார்.
(Visitor Counter : 59
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.71 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1829076
பிரதமர் அலுவலகம்
சிறப்பு பண்புகளுடன் கூடிய 35 பயிர் வகைகளை செப்டம்பர் 28 அன்று பிரதமர் நாட்டுக்கு அர்ப்பணிக்கிறார்
ராய்பூரில் புதிதாக கட்டப்பட்ட தேசிய உயிரியல் அழுத்த சகிப்புத்தன்மை நிறுவன வளாகத்தை பிரதமர் தேசத்திற்கு அர்ப்பணிக்கிறார்
வேளாண் பல்கலைக்கழகங்களுக்கு பசுமை வளாக விருதையும் பிரதமர் வழங்குகிறார்
பருவநிலை எதிர்வினை தொழில்நுட்பங்களைப் பின்பற்றுவதற்கான மக்கள் விழிப்புணர்வை ஏற்படுத்தும் முயற்சியில், செப்டம்பர் 28 அன்று காலை 11 மணிக்கு அனைத்து ஐசிஏஆர் நிறுவனங்கள், மாநில மற்றும் மத்திய வேளாண் பல்கலைக்கழகங்கள் மற்றும் கிரிஷி விக்யான் கேந்திரங்களில் நடைபெறவுள்ள அகில இந்திய நிகழ்ச்சி ஒன்றில் சிறப்பு பண்புகளுடன் கூடிய 35 பயிர் வகைகளை காணொலி மூலம் பிரதமர் திரு. நரேந்திர மோடி நாட்டுக்கு அர்ப்பணிக்கிறார்
தேசிய உயிரியல் அழுத்த சகிப்புத்தன்மை நிறுவனம், ராய்ப்பூருக்காக புதிதாக கட்டப்பட்ட வளாகத்தையும் பிரதமர் நாட்டுக்கு அர்ப்பணிப்பார்.
இந்நிகழ்ச்சியில், வேளாண் பல்கலைக்கழகங்களுக்கு பசுமை வளாக விருதை பிரதமர் வழங்குவார், மேலும் புதுமையான முறைகளைப் பயன்படுத்தும் மற்றும் விவசாயிகளுடனும் நிகழ்ச்சியில் கலந்து கொள்வோரிடமும் அவர் உரையாடுகிறார்.
இந்த நிகழ்ச்சியில் மத்திய வேளாண் அமைச்சரும், சத்திஸ்கர் முதலமைச்சரும் கலந்து கொள்ளவுள்ளனர்.
சிறப்பு பண்புகள் கொண்ட பயிர் வகைகள் பற்றி பருவநிலை மாற்றம் மற்றும் ஊட்டச்சத்து குறைபாடு ஆகிய இரட்டை சவால்களை எதிர்கொள்ள இந்திய வேளாண் ஆராய்ச்சி கவுன்சிலால்  சிறப்புப் பண்புகளைக் கொண்ட பயிர் வகைகள் உருவாக்கப்பட்டுள்ளன. பருவநிலை எதிர்வினை மற்றும் அதிக ஊட்டச்சத்து உள்ளடக்கம் போன்ற சிறப்புப் பண்புகளைக் கொண்ட முப்பத்தைந்து பயிர் வகைகள் 2021-ம் ஆண்டில் உருவாக்கப்பட்டுள்ளன.
வறட்சியைத் தாங்கும் கொண்டைக்கடலை வகைகள், வில்ட், ஸ்டீரிலிட்டி மொசைக் எதிர்ப்பு பிஜியன் கடலை, சீக்கிரம் விளையும் சோயாபீன், நோய் எதிர்ப்பு அரிசி மற்றும் செரிவூட்டப்பட்ட கோதுமை வகைகள், முத்து தினை, மக்காச்சோளம் மற்றும் கொண்டைக்கடலை, குயினோவா, பக்வீட், விங்க்ட் பீன் மற்றும் ஃபாபா பீன் ஆகியவை இதில் அடங்கும்.
சில பயிர்களில் காணப்படும் மனித மற்றும் விலங்குகளின் ஆரோக்கியத்தை பாதிக்கும் ஊட்டச்சத்து எதிர்ப்பு காரணிகளை நிவர்த்தி செய்யும் வகைகளும் இந்த சிறப்பு பண்புகள் பயிர் வகைகளில் அடங்கும். அத்தகைய வகைகளின் எடுத்துக்காட்டுகளில் பூசா டபுள் ஜீரோ கடுகு 33, முதல் கனோலா தர கலப்பின ஆர்சிஎச் 1 <2% எரூசிக் அமிலம் மற்றும் <30 பிபிஎம் குளுக்கோசினோலேட்டுகள் மற்றும் இரண்டு ஊட்டச்சத்து எதிர்ப்பு காரணிகளான குனிட்ஸ் ட்ரிப்சின் இன்ஹிபிட்டர் மற்றும் லிபோக்சிஜனேஸ் ஆகியவை இல்லாத சோயாபீன் வகை ஆகியவை அடங்கும். சோயாபீன், சோளம் மற்றும் பேபி கார்ன் போன்றவற்றில் சிறப்புப் பண்புகளைக் கொண்ட பிற வகைகள் உருவாக்கப்பட்டுள்ளன.
தேசிய உயிரியல் அழுத்த மேலாண்மை நிறுவனம் பற்றி
உயிரியல் அழுத்தங்களில் அடிப்படை மற்றும் மூலோபாய ஆராய்ச்சியை மேற்கொள்வதற்கும், மனித வளத்தை மேம்படுத்துவதற்கும் கொள்கை ஆதரவை வழங்குவதற்கும் ராய்ப்பூரில் உள்ள தேசிய உயிரியல் அழுத்த மேலாண்மை நிறுவனம் நிறுவப்பட்டுள்ளது. 2020-21 கல்வியாண்டில் இருந்து முதுநிலை படிப்புகளை இந்நிறுவனம் தொடங்கியுள்ளது.
பசுமை வளாக விருதுகள் பற்றி
மாநில மற்றும் மத்திய வேளாண்மைப் பல்கலைக்கழகங்கள் தங்கள் வளாகங்களை மேலும் பசுமையாகவும் தூய்மையாகவும் பேணும் நடைமுறைகளை ஊக்குவிப்பதற்காக பசுமை வளாக விருதுகள் தொடங்கப்பட்டது, மேலும், தூய்மை இந்தியா இயக்கம் மற்றும் குப்பையில் இருந்து வளம் இயக்கம் ஆகியவற்றில் ஈடுபட மாணவர்களை இது தூண்டுகிறது. மற்றும் தேசிய கல்வி கொள்கை-2020-ன் படி சமூக இணைப்புகளையும் இது ஏற்படுத்துகிறது.
பிரதமர் அலுவலகம்
ஜப்பான் முன்னாள் பிரதமர் யோஷிஹிடே சுகாவுடன் பிரதமர் மோடி பேச்சு
குவாட் தலைவர்கள் உச்சி மாநாட்டில் கலந்து கொள்ள பிரதமர் மோடி, தலைநகர் டோக்கியோவில், ஜப்பானின் முன்னாள் பிரதமர் யோஷிஹிடே சுகாவுடன் சந்தித்து பேச்சுவார்த்தை நடத்தினார்.
அப்போது, 2021-ம் ஆண்டில் வாஷிங்டனில் நடந்த குவாட் உச்சி மாநாட்டில் தாங்கள் சந்தித்து பேசியதை நினைவு கூர்ந்தனர். இந்தியா, ஜப்பான் இடையேயான உறவை வலுப்படுத்த யோஷிஹிடே சுகா அளித்த பங்களிப்புக்கு பிரதமர் மோடி பாராட்டு தெரிவித்தார்.
இருநாடுகளும் உலகளாவிய கூட்டாண்மையை வலுப்படுத்துவது குறித்தும் இருநாட்டு தலைவர்களும் ஆலோசனை நடத்தினர்.
PIB Headquarters
ஜி.எஸ்.டி. ஓய்வூதியதாரர்களுக்கான குறை தீர்ப்பு கூட்டம்
சென்னை ஜி.எஸ்.டி. அலுவலகம் வரும் 23 ஆம் தேதி  மாலை 3 மணி அளவில் ஓய்வூதியதாரர்களுக்கான குறை தீர்ப்பு கூட்டத்தை நடத்த உள்ளது. நியுரி டவர்ஸ், இரண்டாவது அவன்யு, அண்ணா நகர், சென்னை – 600 040 என்ற முகவரியில் உள்ள அலுவலகத்தில் இந்த ஜிஎஸ்டி மற்றும் மத்திய கலால் வரி ஆணையர் அலுவலகம், சென்னை புறநகர் ஆணையரகம். 2054-1, கூட்டம் நடைபெறவுள்ளது.
ஓய்வூதியதாரர்கள் இந்தக் கூட்டத்தில் கலந்துகொண்டு தங்கள் குறைகளைத் தெரிவித்து தீர்வு காணலாம். களையலாம். மேலும் விவரங்களுக்கு 044-26142814 என்ற தொலைபேசி எண் அல்லது chouterpension-boo[at]gov[dot]in என்ற மின்னஞ்சலில் தொடர்பு கொள்ளலாம் என்று சென்னை ஜி.எஸ்.டி மற்றும் மத்திய கலால் வரித்துறை ஆணையர் திரு. ஜி.ரவீந்திரநாத் வெளியிட்டுள்ள செய்திக் குறிப்பில் தெரிவித்துள்ளார்.
பிரதமர் அலுவலகம்
காச நோய் இல்லாத இந்தியாவை உருவாக்குவதில் பாராளுமன்றத்தின் மாநிலங்களவை உறுப்பினா் மகாராஜா சனாஜோபா லெஷிம்பா-ன் முயற்சிகளை பிரதமா் பாராட்டியுள்ளார்
பிரதமா் திரு. நரேந்திர மோடி, காசநோய் இல்லாத இந்தியாவை உருவாக்கும் பாராளுமன்றத்தின் மாநிலங்களவை உறுப்பினா் மகாராஜா சனாஜோபா லெஷிம்பா-ன் முயற்சிகளை பாராட்டியுள்ளார்.
மாநிலங்களவை உறுப்பினரின் ட்விட்டுக்கு பதிலளித்துள்ள பிரதமா் தமது ட்விட்டா் பதிவில் கூறியிருப்பதாவது:
"பாராட்டுதற்குரிய முயற்சி. காசநோய் இல்லாத இந்தியாவை உருவாக்க நாடு முழுவதும் மிகச் சிறந்த வகையில் விழிப்புணா்வு ஏற்பட்டுள்ளது. பலர் காசநோயாளிகளை தத்தெடுத்து வருகின்றனா்".
ரெயில்வே அமைச்சகம்
‘ஒரே பாரதம், உன்னத பாரதம்' திட்டத்தின் கீழ் குஜராத்தில் பாரத் கௌரவ் டீலக்ஸ் சுற்றுலா ரயில் சேவை
குஜராத் மாநிலத்தின் கலாச்சாரம் மற்றும் ஆன்மீக பாரம்பரியத்தை எடுத்துரைக்கும் வகையில் பாரத் கௌரவ் டீலக்ஸ் குளிர்சாதன சுற்றுலா ரயில் சேவையை இந்திய ரயில்வே தொடங்கியுள்ளது. ஐ.ஆர்.சி.டி.சி நிறுவனத்தால் இயக்கப்படும் இந்த சிறப்பு சுற்றுலா ரயில், தில்லி சாஃப்தார்ஜங் ரயில் நிலையத்திலிருந்து 8 நாள் பயணத்தை பிப்ரவரி 28-ஆம் தேதி தொடங்கும். பயணிகளின் வசதிக்காக குருகிராம், ரேவாரி, ரிங்காஸ், ஃபுல்லேரா மற்றும் ஆஜ்மீர் ரயில் நிலையங்களில் இந்த சிறப்பு ரயில் நின்று செல்லும்.
போற்றுதலுக்குரிய சுதந்திர போராட்ட வீரர் சர்தார் வல்லபாய் பட்டேலின் வாழ்க்கையின் அடிப்படையில் அறிமுகப்படுத்தப்பட்ட ‘ஒரே பாரதம், உன்னத பாரதம்' என்ற திட்டத்தின் ஒரு பகுதியாக இந்திய அரசு இந்த சிறப்பு சுற்றுலா ரயில் தொகுப்பை உருவாக்கியுள்ளது. ஒற்றுமை சிலை அமைந்துள்ள கெவாடியா, இந்த ரயிலின் முதல் நிறுத்தமாக இருக்கும். 8 நாட்கள் பயணத்தின் போது மொத்தம் சுமார் 3500 கிலோமீட்டர் தூரத்தை ரயில் கடக்கும்.
சபர்மதி ஆசிரமம், மோதெரா சூரியன் ஆலயம் போன்ற புகழ்பெற்ற சுற்றுலா தலங்களுக்குச் செல்லும் இந்த ரயிலுக்கான கட்டணம் இரண்டாம் வகுப்பு குளிர்சாதன பெட்டிக்கு ரூ. 52,250 , முதல் வகுப்பிற்கு ரூ. 67,140  விதிக்கப்படும். உணவு, தங்கும் வசதி உள்ளிட்ட அனைத்தும் இதில் அடங்கும். கூடுதல் விவரங்களுக்கு https://www.irctctourism.com/ என்ற இணையதளத்தைத் தொடர்பு கொண்டு முதலில் வருபவர்களுக்கு முன்னுரிமை என்ற அடிப்படையில் இத்தளம் வாயிலாக முன்பதிவு செய்து கொள்ளலாம்.
------
PKV/BA/KPG
(Visitor Counter : 182
சுரங்கங்கள் அமைச்சகம்
சுரங்கத்துறை அமைச்சகத்தில் புதிதாக 88 பேருக்கு நியமனக் கடிதங்கள் வழங்கப்பட்டன
பிரதமரால் தொடங்கி வைக்கப்பட்ட வேலைவாய்ப்பு மேளாவில், முதல் தொகுதி நியமனக்கடிதங்கள் வழங்கும் நிகழ்ச்சியில், சுரங்க அமைச்சகத்தில் 88 பேருக்கு மத்திய / மாநில அமைச்சர்களால் நாடு முழுவதும் பல்வேறு இடங்களில் ஏற்பாடு செய்யப்பட்ட மேளாக்களில் நியமனக் கடிதங்கள் வழங்கப்பட்டன.
மத்திய அரசில் காலியாக உள்ள 10 லட்சம் பணியிடங்களை நிரப்புவதற்கான பிரதமரின் அறிவிப்பின்படி, அனைத்து மத்திய அரசின் அமைச்சகங்கள்/ துறைகள், ஜூலை, 2022 முதல் டிசம்பர், 2023 வரையிலான அனைத்து பணியிடங்களையும் தீவிரமாக நிரப்ப நடவடிக்கை எடுத்துள்ளன.
சுரங்க அமைச்சகத்தில் மொத்தம் 4673 காலியிடங்கள் உள்ளன. அவை நேரடி ஆட்சேர்ப்பு மற்றும் பதவி உயர்வு ஒதுக்கீடு மூலம் நிரப்பப்பட உள்ளன. ஜூலை, 2022 முதல் இந்த ஆட்சேர்ப்பு இயக்கத்தைத் தொடங்கி, செப்டம்பர் 2022 இல் முடிவடைந்த முதல் காலாண்டில் அமைச்சகம் ஏற்கனவே 127 பேருக்கு நியமனக் கடிதங்களை வழங்கியது.
இருமாதத்திற்கு ஒருமுறை ஒருங்கிணைந்த டிஜிட்டல் வழங்கல் மூலம் மத்திய அரசின் நியமனக் கடிதங்களை வழங்க முடிவு செய்யப்பட்டுள்ளது.
இதன் மூலம், ஆட்சேர்ப்பு இயக்கம் தொடங்கப்பட்டதில் இருந்து சுரங்க அமைச்சகத்தால் வழங்கப்பட்ட மொத்த நியமனக் கடிதங்கள் 215ஐ எட்டியுள்ளது. டிசம்பர், 2023க்குள் அனைத்து காலி பணியிடங்களையும் நிரப்புவதற்கான செயல் திட்டம் அமைச்சகத்திடம் உள்ளது.
மனித வள மேம்பாட்டு அமைச்சகம்
இந்தியக் கல்விநிறுவனங்கள் உலக அளவில் இடம் பிடிக்க இடையறாத உழைப்பே காரணம் : திரு.பிரகாஷ் ஜவடேகர்
“க்யூஎஸ் உலக சிறந்த பல்கலைக்கழகங்களின் தரவரிசைப் பட்டியலில்”  இந்தியக் கல்வி நிறுவனங்கள் இடம்பெற்றுள்ளதற்கு அவற்றின் இடையறாத உழைப்பும் பிரதமர் திரு. நரேந்திர மோடியின் வழிகாட்டுதல் மற்றும் சீரிய தலையில் மனித ஆற்றல் மேம்பாட்டு அமைச்சகம் மேற்கொண்டு வரும் பல்வேறு முன்முயற்சிகளும் காரணம்” என்று மத்திய மனித ஆற்றல் மேம்பாட்டுத் துறை அமைச்சர் திரு. பிரகாஷ் ஜவடேகர் கூறினார்.
க்வாக்வரேலி சைமண்ட் என்பவரது பெயரில் உலக அளவில் கல்வி நிறுவனங்களின் செயல்பாடுகள், தரத்தை ஆராய்வதற்கான தன்னார்வ அமைப்பு க்யூஎஸ் உலக சிறந்த பல்கலைக்கழகங்களின் தரவரிசைப் பட்டியலை வெளியிட்டு வருகிறது. 2019ம் ஆண்டுக்கான பட்டியலில் இந்தியாவின் 24 உயர்கல்வி நிறுவனங்கள் இடம்பெற்றுள்ளன.
இது குறித்து அமைச்சர் திரு. ஜவடேகர் வெளியிட்ட செய்திக் குறிப்பில் கூறியுள்ளதாவது:
இந்தியாவின் முன்னணிக் கல்வி நிறுவனங்களின் நேரிய செயல்பாடுகள் நாட்டின் உயர்கல்வி முறையில் வெற்றிகரமான ஆண்டாக அமைவதற்கு அடையாளமாக உள்ளன.
இந்த உலகத் தர வரிசைப் பட்டியலில் இந்தியாவின் 24 பல்கலைக்கழகங்களில் 7 நிறுவனங்கள் தங்களது தகுதியை உயர்த்தியுள்ளன, 9 நிறுவனங்கள் தங்களது தரத்தைத் தொடர்ந்துள்ளன. 5 கல்வி நிறுவனங்கள் பட்டியலில் புதிதாக இடம்பெறும் வகையில் செயல்பட்டுள்ளன” என்று அமைச்சர் ஜவடேகர் குறிப்பிட்டுள்ளார்.
“க்யூஎஸ் உலக சிறந்த பல்கலைக்கழகங்களின் தரவரிசைப் பட்டியலில்”  முதல் 500 நிறுவனங்களில் கடந்த ஆண்டு 6 இந்தியக் கல்வி நிறுவனங்களே இடம்பெற்றிருந்தன. இந்த ஆண்டு 9 கல்வி நிறுவனங்கள் இடம்பிடித்துள்ளன. பெங்களூர், இந்திய அறிவியல் கல்விக் கழகம்  20 இடங்களில் முன்னேறி 170வது இடத்தில் உள்ளது. அந்தப் பட்டியலில் இடம்பெற்றுள்ள 24 பல்கலைக்கழகங்களில் 17 கல்வி நிறுவனங்கள் தங்களது கல்வித் தரத்தை மேம்படுத்தியுள்ளன. 13 கல்வி நிறுவனங்கள் வேலைவாய்ப்புக்கான கல்வியை அளிக்கும் தரத்தையும் மேம்படுத்தியுள்ளன.
மேலும் விவரங்களுக்கு : http://www.pib.nic.in/